Kumu
Kumu kunstimuuseum ehk Kumu on Eesti Kunstimuuseumi allasutus Tallinnas Kadriorus, aadressil Weizenbergi 34 / Valge 1. Kumu kunstimuuseum sai nime 2004. aastal korraldatud nimekonkursil. Paljude pakkumiste hulgast peeti kõige sobivamaks Kumu, mis moodustub sõnade kunst ja muuseum esitähtedest. Kumu kunstimuuseumi esimene direktor aastatel 2005–2009 oli praegune SA Eesti Kunstimuuseumi juhatuse liige Sirje Helme. 2016. aastani juhtis Kumu Anu Liivak. Alates 2016. aasta sügisest on Kumu direktor kunstiteadlane Kadi Polli.